Täiendatud (27. juuni 2008 ).  Kui ma oma vabatahtlikku kroonikat ei jätka, siis viskab Aare Pilv selle lingi oma blogist varem või hiljem välja. Hüva, varem või hiljem juhtub see nii või teisiti, kuid sammas Tallinna kesklinnas, kui  see peaks ühel hetkel püsti seisma, sealt ilmselt nii pea ei kao (lugesin hiljuti Frankfurter Allgemeinest, kuidas pärast sõda üritati Berliinis kahel korral tulutult õhku lasta Hitleri režiimi ajal rajatud hiiglaslikku betoonpunkrit Humboldthaini pargis - punker oli rajatud õhurünnakute vastu; viimaks õnnestus see prantslastel siiski kuidagi kaheks tükiks õhkida, millest üks aeti kinni ja teises avati mõni aasta tagasi muuseum), seega võtan kätte ja katsun viimast kahte kuud kuidagi rekonstrueerida.